Cum încep cursurile la o școală din Cluj care se află în scenariul galben. Reguli noi pentru copii.
Școala Ion Agârbiceanu din Cluj a fost reabilitată pentru pandemie din fonduri europene în valoare de 4 milioane de euro. Băncile au fost distanțate, au fost montate plexiglasuri, iar mobilierul în exces a fost scos din sălile de curs. Copiii au fost programați pe ore pentru intrarea în clase, primesc manuale dezinfectate și asistă la un curs de dirigenție unde vor afla care sunt noile reguli.
La ora asta sună clopoțelul. Mai răgușit, ca în vreme de pandemie.La Școala Ion Agârbiceanu din Cluj, cursurile încep în scenariul galben. Școala a fost reabilitată din fonduri europene în valoare de 4 milioane de euro, iar conducerea școlii a avut posibilitatea să se pregătească pentru schimbările aduse de pandemie.Băncile au fost distanțate la un metru și jumătate și au fost montate plexiglasuri. Mobilierul în exces a fost scos din sălile de clasă.Cum ajung copiii în claseElevii nu trebuie să aștepte pentru că au fost programați pe ore. Elevii din clasele primare intră în cascadă, la interval de 10 minute. Ceilalți elevi au fost și ei programați pe ore și intră pe porți diferite.Care sunt noile reguli pe care copiii trebuie să le respecteCei mici, elevi în clasele primare, trebuie să se despartă de părinți la poarta școlii și merg direct în clasă. Copiii nu mai au voie să zăbovească în curtea școlii..Odată ce intră în clasă, vor petrece două ore la un curs de dirigenție, unde vor învăța circuitele și vor afla când au voie să iasă în pauză.Copiii vor primi manuale care au fost deja dezinfectate.